এদিকে শুক্রবার রাত থেকেই রাজধানীসহ সারাদেশে ব্যাপক ধরপাকড় শুরু হয়। গতকাল সকালে রমনা থানার শান্তিনগর এলাকায় মিছিল বের করলে ১২ জন শিবির কর্মীকে আটক করে পুলিশ। রমনা থানার উপ-পরিদর্শক (এসআই) মামুনুর রশিদ জানান, শিবির কর্মীরা পুলিশের অনুমতি ছাড়া মিছিলের প্রস্তুতি নিলে পুলিশ তাদের বাধা দেয়। এসময় তারা পুলিশের ওপর হামলা চালালে দুপক্ষের মধ্যে ধাওয়া-পাল্টা ধাওয়ার ঘটনা ঘটে। এ সময় পুলিশ ঘটনাস্থল থেকে ১২ জনকে আটক করে।